**Vredestein Tyres esittelee Flotation Optimallin: maaperää suojaava perävaunun VF-rengas**

Apollo Tyres esittelee uuden Vredestein VF Flotation -renkaan, joka suojaa maaperää paremmin painavien lietevaunujen ja maatalouskoneiden perävaunujen alla. Uusi Vredestein Flotation Optimall on ensiluokkainen rengasratkaisu, joka suojaa entistä paremmin maaperää ja nurmialueita ja pitää renkaat puhtaina.

Flotation Optimallit ovat erittäin joustavia (VF) teräsvyörenkaita, jotka perustuvat Vredesteinin hyväksi todettuun F+-tekniikkaan. Joustava ja vahva runko muodostaa suuren ja tasaisesti jakautuneen kosketuspinnan alhaisella rengaspaineella, minkä ansiosta maaperä ei vahingoitu. Kuten kaikki Vredesteinin F+-tekniikkaa hyödyntävät renkaat, myös Flotation Optimall on yhteensopiva renkaiden keskitetyn täyttöjärjestelmän (CTIS) kanssa.

Renkaiden kuviopalojen tasainen ja viisto pintakuviointi sekä pyöristetyt olka-alueet suojaavat viheralueiden rakennetta etenkin peltojen pientareilla. Suunnatussa kulutuspintakuviossa on ainutlaatuiset erisuuntaiset ja kaarevat ulospäin suuntautuvat palat. Vredesteinin kuuluisien Traxion-renkaiden hyväksi todettu tunnusomainen muoto takaa renkaiden erinomaisen puhdistuvuuden kaikilla maaperillä, mikä pitää tiet puhtaina ja turvallisina.

Uusi Flotation Optimall tulee myyntiin keväällä 2023 seitsemässä eri koossa:

* VF 710/45 R 22.5 IMP TL 170D
* VF 600/55 R 26.5 IMP TL 170D
* VF 710/50 R 26.5 IMP TL 176D
* VF 750/45 R 26.5 IMP TL 176D
* VF 800/45 R 26.5 IMP TL 179D
* VF 710/50 R 30.5 IMP TL 178D
* VF 750/60 R 30.5 IMP TL 187D

**Kuvatekstit:**

**01** Vredestein Flotation Optimall -tuotekuva

**Lisätietoja:**

Robbert Holtkamp | markkinointiviestintä, työkonerenkaat, Eurooppa

Puhelin: +31 53 888 8187

Kännykkä: +31 1507 6475

Sähköposti : robbert.holtkamp@apollotyres.com

**Apollo Tyres Ltd**

Apollo Tyres Ltd on kansainvälinen rengasvalmistaja ja johtava rengasmerkki Intiassa. Yrityksellä on useita tehtaita Intiassa. Lisäksi sillä on tehtaat Alankomaissa ja Unkarissa. Yritys markkinoi tuotteitaan kahdella maailmanlaajuisella tuotemerkillään – Apollo ja Vredestein – ja sen tuotteita on saatavilla yli 100 maassa. Yrityksellä on laaja jälleenmyyntiverkosto, johon kuuluu omien tuotemerkkien myymälöitä ja yksinoikeusmyymälöitä sekä myymälöitä, joissa myydään myös muiden tuotemerkkien tuotteita.